Lyngvær

Lyngvær er en bygd i Strauman-området i Vågan kommune i Nordland. Lyngvær var i tidligere tider et sentralt handelssted på Austvågøy i Lofoten. Lyngvær hadde fast anløp av lokale dampbåter. En periode var det DS «Børøysund» som seilte lokalfart i Lofoten og Vesterålen, og blant annet anløp Lyngvær.

I 1955 åpnet Lofotens første fergesamband fra Lyngvær. Det var et trekantsamband over Gimsøystraumen mellom Lyngvær, Smorten og Sundklakk. Dermed ble Austvågøya, Gimsøya og Vestvågøya knyttet sammen. Senere ble også ferjeleiet Framnes i Olderfjorden på Austvågøya tatt inn i sambandet, slik at det ble forbindelse til bygdene Olderfjorden nord, Kleppstad, Rystad, Sydalen, Gravermarka og Brenna.

Bosetninger i Vågan
Tidligere fergesteder i Nordland
Artikler i sjøfart-prosjektet